સુપ્રીમ કોર્ટે આ મુદ્દે સરકાર પર વ્યંગબાણ છોડયું હતું. ચીફ જસ્ટિસ દીપક મિશ્રાએ જણાવ્યું હતું કે, તેનો અર્થ એ થયો કે, તમે હથિયાર હેઠાં મૂકી દીધાં છે. ઉલ્લેખનીય છે કે, ૨૦૧૯માં લોકસભાની ચૂંટણી આવી રહી છે. જો સરકાર કોર્ટમાં ધારા ૩૭૭ની તરફેણમાં રહે તો તેના હિંદુત્વના એજન્ડાને મોટો ફટકો પડી શકે તેમ હતો, તેથી મોદી સરકારે આ વિવાદાસ્પદ મુદ્દાનો ઓળિયોઘોળિયો સુપ્રીમના ગળામાં નાખી દીધો છે, હવે સુપ્રીમ દ્વારા ધારા ૩૭૭ રદ કરાય તો પણ સરકાર દોષનો ટોપલો સુપ્રીમ કોર્ટ પર ઢોળી શકે છે અને સમલૈંગિકોના મત અંકે કરી શકે.